אבי 
זוֹכֶרֶת אוֹתְךָ מַבְעִיר אֶת הָאֵשׁ; וּמֵנִיחַ עָלֶיהָ תַּפּוּחַ; זוֹכֶרֶת אוֹתְךָ בְּלַיְלָה סַגְרִיר(י) ; טוֹבֵעַ בְּסֵפֶר פָּתוּחַ; זֶה לֹא הַדְּמָעוֹת שֶׁנָּעַלְתִּי בִּפְנִים; עַל סוֹרֵג וּבְרִיחַ; זֹאת לֹא הַפְּצִיעָה הַמַּסְתִּירָה אֶת פָּנֶיהָ ; בְּכָל הַכֹּחַ; זוֹכֶרֶת אוֹתְךָ בַּדֶּרֶךְ לַיָּם ; נִדְחָף מֵעָצְמַת הָרוּחַ; בּוֹנֶה אַרְמוֹנוֹת שֶׁל בַּיִת קָטָן; עַל הַחוֹל מוּל הַיָּם הַפָּתוּחַ; זֶה לֹא זִכָּרוֹן מְצֻלָּם בְּאַלְבּוֹם תְּמוּנוֹת; אָבִי הַמָנוֹחַ; זֶה חוּט שֶּׁפּוֹעֵם בְּעוֹרְקָי בְּדָמִי; הוּא נִבַּט בַּמַבָּט הַשָּׁלוּחַ; זֹאת שִׁירַת הַשַּׁרְשֶׁרֶת שֶׁעוֹלָה וְגוֹבֶרֶת; מִמֵּי הַתְּהוֹם מִתַּחַת לָרַגְלַיִם; עַד עֹמֶק הַשָּׁמַיִם; זוֹכֶרֶת אוֹתְךָ בְּעֶרֶב חַמִּים; קָרוּעַ מִצְּחוֹק מוּל הַסֶּרֶט; חוֹזֵר וּמְסַפֵּר עַל יֶלֶד נִמְלָט; עַל גַּגּוֹת בְּאֶרֶץ אַחֶרֶת; זֶה לֹא זִכָּרוֹן מְצֻלָּם בִּתְמוּנוֹת אַלְבּוֹם; אָבִי הַמָּנוֹחַ; זֶה חוּט שֶפּוֹעֵם בְּעוֹרְקָי בְּדָמִי; הוּא נִבָּט בַּמַּבָּט הַשָּׁלוּחַ; זֹאת שִׁירַת הַשַּׁרְשֶׁרֶת שֶׁעוֹלָה וְגוֹבֶרֶת; מִמֵּי הַתְּהוֹם מִתַּחַת לָרַגְלַיִם; עַד עֹמֶק הַשָּׁמַיִם; 